hu hu hu hu hu hu hu hu hu hu hu hu hu hu hu hu hu hu hu hu hu hu hu nb hu en hu en hu hu fi hu hu hu hu hu ru ru gl hu el hu hu hu es hu hu hu hu hu hu hu hu hu hu hu hu hu en hu da de en nl tr en nb en fr nb nb vi nn nb hu en en hu hu hu hu hu hu hu hu hu hu hu hu hu
Vestfold egyike Norvégia 19 megyéjének (megye norvégül fylke), az ország déli részében, Buskerud és Telemark megyék szomszédságában, az Oslo-fjordtól nyugatra (ahogy neve is jelzi).
é. sz. 59° 18′ 36″, k. h. 10° 13′ 12″59.31, 10.22Koordináták: é. sz. 59° 18′ 36″, k. h. 10° 13′ 12″59.31, 10.22
A Wikimédia Commons tartalmaz Vestfold megye témájú médiaállományokat.
Közigazgatási központja Tønsberg. Más jelentős városai: Larvik, Sandefjord és Horten.
Vestfold Norvégia második legkisebb megyéje, területe 2224 km² (csaknem ugyanakkora, mint a magyar Komárom-Esztergom megye). Lakossága 235 891 fő (2011. okt 1.)[2] +/- (ami körülbelül Tolna megye népességének felel meg), a norvég megyék közt a 10. legnagyobb.
Vestfoldon halad keresztül a Numedalslågen folyó. A megye jórészt alföld, Norvégia egyik legkedvezőbb adottságokkal rendelkező mezőgazdasági vidéke. A tél itt három hónapig tart, a kellemes nyári hőmérséklet pedig kitart májustól szeptemberig. A júliusi átlaghőmérséklet 17 °C.
Vestfold halászatáról és hajózásáról is ismert. Kikötői korábban a bálnavadász flották bázisai voltak, ma a halászat és a hajóépítésé. A megye belső vidékein fát is termelnek.
Norvégia egyetlen megyéje, amelynek minden községe a Bokmålt deklarálta a norvég nyelv itt használt hivatalos írott formájának.
Vestfold a régió újjáélesztett régi neve. Az Oslo-fjord régi neve Fold volt. Vestfold annyit jelentett: a Foldtól nyugatra.
1919 előtt a megye neve Jarlsberg og Larvik Amt volt. Az amt (a ma fylkének nevezett megye régi neve) 1821-ben jött létre, a korábbi Jarlsberg és Larvik megyékből.
A Westfold szót J. R. R. Tolkien is használta, a képzeletbeli Középföldén elhelyezkedő Rohan királyság egyik régiójának neveként.
Vestfold megyéhez a következő 14 község tartozik:
↑ Population and changes during the quarter (M) 1997K4 - 2019K2. (Hozzáférés: 2019. november 17.)
↑ 1 Population per 1 October 2011 and population changes during 3rd quarter of 2011 (angol nyelven). Statistics Norway, 2011. (Hozzáférés: 2011. december 14.)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Vestfold_megye&oldid=23128197”
Utoljára szerkesztve 2020. október 11., 20:58-kor
A lap utolsó módosítása: 2020. október 11., 20:58
A lap szövege CC BY-SA 3.0 alatt érhető el, ha nincs külön jelölve.